Beliggenheden er super fin - der går tram lige ude foran hoveddøren, men det er også muligt at finde tog i nærheden. Kaisers og Biomarkt ligger begge indenfor gåafstand også. Lejligheden ligger højt oppe, hvilket er hårdt for benene - men skønt for øjnene, når man endelig er kommet op. Fra altanen er der udsigt direkte til Fernsehturm, hvilket jeg synes er en fin detalje. Der er smart-tv funktion på tv'et, så du kan logge ind på din netflix - det er lækkert hvis man har brug for en aften indendøre.
Lejligheden er flot og lys, omend den bærer præg af at den ikke er beboet til daglig. Med det mener jeg at den er knap så personlig.
Det er både godt og skidt, synes jeg. Alt i lejligheden var rent og køkkenet er godt udstyret. Jeg vil klart anbefale denne lejlighed!